**Republika Slovenija, MINISTRSTVO ZA VZGOJO IN IZOBRAŽEVANJE, Masarykova 16, 1000 Ljubljana,**

ki ga zastopa minister dr. Vinko Logaj

(v nadaljnjem besedilu: naročnik)

Matična številka: 2632608000

Davčna številka: 64524485

Transakcijski račun: 011006300109972 Republika Slovenija – proračun

**in**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(v nadaljnjem besedilu: izvajalec),

ki ga zastopa*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Matična številka izvajalca: \_\_\_\_\_\_\_

Davčna številka izvajalca: \_\_\_\_\_\_\_\_

skleneta

**POGODBO O IZVAJANJU IN SOFINANCIRANJU PROGRAMOV PROFESIONALNEGA USPOSABLJANJA V ŠOLSKEM LETU 2025/26**

**Številka:** **C3350-XX-42600X-številka izvajalca/\_\_-25/26 PPU**

1. člen

Predmet te pogodbe je izvajanje in sofinanciranje programov profesionalnega usposabljanja v šolskem letu 2025/26 na podlagi Sklepa o izbiri programov profesionalnega usposabljanja v šolskem letu 2025/26 št. 1103-234/2024-3350/ \_, z dne \_\_\_\_\_\_, izdanega v postopku Javnega razpisa za izbor in sofinanciranje programov profesionalnega usposabljanja za šolsko leto 2025/26, ki je bil objavljen v Uradnem listu RS, št. \_, dne \_.

Programi se izvajajo skladno s sklepom in razpisom iz prejšnjega odstavka ter s pogoji, določenimi v Pravilniku o izboru in sofinanciranju programov nadaljnjega izobraževanja in usposabljanja strokovnih delavcev vzgoji in izobraževanju (Uradni list RS, št. 33/17, 190/20 in 23/23; v nadaljevanju: pravilnik).

Programi so sofinancirani za potrebe po izobraževanju in usposabljanju tistih strokovnih delavcev v vzgoji in izobraževanju, ki so na izobraževanje povabljeni na osnovi soglasja odgovorne osebe vzgojno-izobraževalnega zavoda (v nadaljevanju: udeleženci).

2. člen

Izvajalec s to pogodbo izjavlja, da v skladu z veljavnimi predpisi za sredstva iz te pogodbe, je/ni zavezanec za davek na dodano vrednost.

3. člen

Naročnik nakaže izvajalcu sredstva za izpeljavo posameznega programa po tej pogodbi najkasneje 30. dan po prejeti popolni dokumentaciji izvajalca o izpeljanem programu, navedeni v 10. členu pogodbe, in izstavljenem e-računu. E-račun lahko izvajalec izstavi najkasneje do 15. 11. 2026, in sicer po cenah, kot so določene v 4. členu te pogodbe. Sredstva za izpeljavo posameznega programa se izvajalcu nakažejo na njegov transakcijski račun, številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

4. člen

Izvajalec se zavezuje izpeljati in dokumentirati spodaj navedene programe, pri čemer se morajo programi izpeljati skladno s sklepom in razpisom, navedenima v prvem členu te pogodbe, in skladno z objavo programov v KATIS – Katalogu programov nadaljnjega izobraževanja in usposabljanja strokovnih delavcev v vzgoji in izobraževanju za šolsko leto 2025/26 (v nadaljevanju: Katis), ki je objavljen na svetovnem spletu.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Zap. št. | Naslov programa | Št. izp. | Št. ur | Točke | Št. udel. | Polna cena progr. | Cena progr. | Sof. iz drugih virov | Delež sof. progr. | Polna cena progr. na udel. | Kotizacija za udel. iz VIZ | Sofinancirana cena | Sof. cena vseh izpeljav |
|  |  |  |  |  |  |  |  |  |  |  |  |  |  |

Podatki se nanašajo na eno izvedbo programa, razen v stolpcu Število izpeljav in Sofinancirana cena vseh izpeljav.

Skupna pogodbena vrednost za navedene programe, naštete v prejšnjem odstavku, znaša:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR; z besedo: \_\_\_\_\_\_\_\_\_\_\_\_\_\_\_\_\_\_\_\_\_\_, \_\_ /100 EUR. Znesek vsebuje vse dajatve.

5. člen

Sredstva, namenjena sofinanciranju zgoraj navedenih programov so zagotovljena v proračunu Republike Slovenije za leti 2025 in 2026, na ukrepu 3311-11-0025 (Podporne aktivnosti), na proračunski postavki 231815 (Izobraževanje učiteljev), na kontu 4133 (Tekoči transferi v javne zavode), 4120 (Tekoči transferi nepridobitnim organizacijam in ustanovam), 4021 (Posebni material in storitve) in kontu 4135 (Tekoča plačila drugim izvajalcem javnih služb, ki niso posredni proračunski uporabniki). Skrbnik postavke je dr. Miha Lovšin.

Pogodbeni stranki sta soglasni, da je izpolnitev te pogodbe vezana na proračunske zmogljivosti ministrstva. V primeru, da pride do spremembe v proračunu ali programu dela ministrstva oziroma do proračunskih ukrepov, ki neposredno vplivajo na to pogodbo, sta stranki soglasni, da s sklenitvijo aneksa pogodbo ustrezno spremenita.

Če pride v proračunu Republike Slovenije do prekoračitve porabe rezerviranih sredstev za leto 2025, bodo sredstva za izvedbo programov izplačana v skladu s prejšnjim odstavkom tega člena pogodbe. V tem primeru ministrstvo izvajalca obvesti o prekoračitvi porabe proračunskih sredstev, izvajalec pa račun za opravljeno delo izda po 15. 12. 2025.

6. člen

Izvajalec je zavezan programe izpeljati v skladu s 4. členom pogodbe.  O vseh morebitnih spremembah programov, ki so nastale zaradi nepredvidljivih razlogov, je potrebno predhodno obvestiti naročnika in vse prijavljene ter zagotoviti ustrezno izvedbo programa.

7. člen

Če izvajalec za posamezno izpeljavo programa ni uspel pridobiti tolikšnega števila prijav, kot je določeno v tej pogodbi, lahko izvede program tudi z manjšim številom udeležencev.

Če število povabljenih na izpeljavo ne odstopa od pogodbenega števila za več kot eno tretjino (1/3), ostane pogodbena vrednost za sofinanciranje ene izpeljave nespremenjena.

Če je število povabljenih na izpeljavo enako ali večje od ene tretjine (1/3) in manjše od dveh tretjin (2/3) pogodbenega števila udeležencev, je izvajalec za tako izpeljavo programa upravičen do sofinanciranja izpeljave v sorazmernem deležu glede na število povabljenih na izpeljavo.

Če je število povabljenih na izpeljavo manjše od ene tretjine (1/3) pogodbenega števila udeležencev, izvajalec za tako izpeljavo programa ni upravičen do sofinanciranja.

8. člen

Izvajalec sme izpeljati program tudi z večjim številom udeležencev od pogodbeno predvidenega, če lahko zagotovi ustrezno kakovost programa. Takšna izpeljava programa ne pomeni dodatnih denarnih obveznosti za naročnika.

Če je na izobraževanje prijavljenih več udeležencev, kot je predvideno s to pogodbo in v izobraževanje ni mogoče vključiti vseh prijavljenih, lahko izvajalec naročnika predhodno pisno zaprosi za dodatno izpeljavo programa.

Vloga za izvedbo dodatne izpeljave programa mora vsebovati razlog za izvedbo dodatne izpeljave programa. Seznam vseh prijavljenih mora biti razviden v aplikaciji Katis.

Če bo imel naročnik na razpolago dovolj finančnih sredstev za sofinanciranje take izpeljave, in bo ocenil, da je dodatna izpeljava programa utemeljena in potrebna, bo z izvajalcem sklenil aneks k tej pogodbi. Na osnovi sklenjenega aneksa bo naročnik omogočil sofinanciranje dodatne izvedbe programa in vnos podatkov o dodatni izpeljavi v aplikaciji Katis. Brez predhodno sklenjenega aneksa naročnik dodatne izpeljave programa ne bo sofinanciral.

9. člen

Kotizacija za udeležence ne sme znašati več kot je določeno v 4. členu te pogodbe.

Izvajalec od udeležencev programa ne sme zahtevati plačil za kakršnakoli dodatna gradiva.

10. člen

Po izvedbi programa je izvajalec dolžan v aplikaciji Katis urediti dokumentacijo o izpeljavi programa, in sicer:

* podatke o izpeljavi programa,
* podatke o prijavljenih/prisotnih,
* podatke o predavateljih programa,
* poročilo izvajalca o izpeljavi programa in
* podatke o izdanih potrdilih.

Evalvacijski list izpolni udeleženec v aplikaciji Katis. Na osnovi rezultatov posameznih evalvacijskih listov se samodejno oblikuje zbirnik evalvacijskih listov.

Izvajalec je po izpeljavi programa dolžan poslati naročniku po pošti dokumentacijo v tiskani obliki (izpise iz aplikacije Katis):

* mapo za program,
* poročilo izvajalca o izpeljavi programa,
* seznam udeležencev oziroma QR seznam udeležencev,
* zbirnik evalvacijskih listov in
* seznam izdanih potrdil.

Seznam udeležencev s podpisi udeležencev izvajalec pošlje v originalni obliki. Če se program delno ali v celoti izvaja na daljavo lahko kot ustrezen seznam udeležencev šteje tudi izpis prisotnosti udeležencev, ki je zabeležen v spletni aplikaciji v kateri se program izvaja.

Dokumentacijo v tiskani obliki pošlje izvajalec naročniku najkasneje v 45 dneh po izpeljavi programa.

Izvajalec za izvedeno izpeljavo programa, najkasneje dva dni po posredovanju dokumentacije naročniku v tiskani obliki, izda tudi e-račun.

V primeru, da izvajalec ne pošlje dokumentacije v dogovorjenem roku in na predpisan način, naročnik ni dolžan zagotoviti izplačila pripadajočih sredstev za posamezno izpeljavo programa iz 4. člena te pogodbe. Naročnik ni dolžan zagotoviti izplačila za izpeljavo programa, ki ni izpeljana v skladu z določbami te pogodbe.

11. člen

Izvajalec mora pri izvajanju programov upoštevati tudi določila pravilnika o šolskem koledarju, ki velja za posamezno področje vzgoje in izobraževanja, in si pri izpeljavi programov prizadevati, da jih izpeljuje v času, ko ne potekajo vzgojno-izobraževalne dejavnosti.

12. člen

Skladno z določili pravilnika izvajalec vsem udeležencem, ki so se udeležili posameznega programa in uspešno opravili vse obveznosti, izda potrdilo o opravljenem programu kariernega razvoja oziroma omogoči izpis potrdila iz aplikacije Katis. Med opravljene obveznosti udeleženca se poleg obveznosti, ki jih opredeli izvajalec programa, šteje izpolnjen evalvacijski vprašalnik, ki ga udeleženec izpolni v aplikaciji Katis.

Izvajalec izda udeležencem in predavateljem naslednja potrdila:

* potrdilo o udeležbi v programu kariernega razvoja – izda se udeležencu na njegovo željo,
* potrdilo o opravljenem programu kariernega razvoja – izda se udeležencu po vseh opravljenih obveznostih programa,
* potrdilo o izvajanju programa – izda se predavatelju oz. vodji delavnice na njegovo željo.

Potrdila mora izvajalec izdati oziroma omogočiti izpis najkasneje v 45 dneh po vseh opravljenih obveznostih udeleženca.

13. člen

Izvajalec je dolžan voditi evidenco izdanih potrdil z namenom spremljanja udeležbe v programih in ugotavljanja pravilnosti izdanih listin. Evidenco izdanih potrdil izvajalec vodi za vsako izpeljavo programa v aplikaciji Katis, dvojnik seznama udeležencev in evidence izdanih potrdil v fizični obliki pa je izvajalec dolžan hraniti trajno. V primeru kakršnihkoli statusnih sprememb ali sprememb dejavnosti izvajalca, mora izvajalec o tem obvestiti naročnika in mu takoj predati celotno dokumentacijo.

Osebne podatke o udeležencih lahko izvajalec uporablja izključno za namen izvedbe programa na katerega je udeleženec prijavljen. Vse podatke je izvajalec dolžan varovati v skladu z Zakonom o varstvu osebnih podatkov (Uradni list RS, št. 163/2022) in Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov).

14. člen

Naročnik si pridržuje pravico, da lahko v času trajanja te pogodbe pošlje na kraj izpeljave kateregakoli programa opazovalce, ki bodo spremljali potek programa in izvajanje te pogodbe.

15. člen

Dvojno uveljavljanje stroškov in izdatkov, ki so že bili oziroma bi lahko bili povrnjeni iz katerega koli drugega vira oziroma so bili odobreni, ni dovoljeno. Če se ugotovi dvojno uveljavljanje stroškov in izdatkov, bo zahtevano vračilo že izplačanega zneska sofinanciranja z zakonskimi zamudnimi obrestmi od dneva nakazila sredstev iz proračuna Republike Slovenije na transakcijski račun izvajalca do dneva vračila sredstev v proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija.

16. člen

Pogodbeni stranki se zavezujeta, da se bosta obojestransko obveščali o vseh okoliščinah, ki so pomembne za uresničevanje te pogodbe. Pogodba se lahko spremeni ali dopolni s pisnim aneksom, ki ga sporazumno sprejmeta in podpišeta obe pogodbeni stranki. Za spremembo kontaktnih podatkov, spremembo transakcijskega računa in spremembo skrbnikov te pogodbe aneks k pogodbi ni potreben. Zadostuje pisno obvestilo ene pogodbene stranke drugi pogodbeni stranki.

17. člen

Če naročnik ugotovi, da izvajalec krši določbe te pogodbe, ga pisno pozove na spoštovanje pogodbenih določil in odpravo kršitev. O odpravi kršitev mora izvajalec naročniku predložiti pisna dokazila v roku 30 dni od prejema poziva. V primeru, da izvajalec dokazil ne dostavi ali še naprej krši pogodbena določila, je pogodba razdrta po poteku 30-dnevnega roka od prejema pisnega poziva. Izvajalec je dolžan naročniku v 15 dneh povrniti neupravičeno izplačana sredstva, vključno s pripadajočimi zakonitimi zamudnimi obrestmi od dneva nakazila do dneva vračila.

V primeru zamude pri vračilu sredstev se obračunavajo zakonite zamudne obresti od prvega dne zamude obveznosti vračila do dneva vračila.

Izvajalec lahko predčasno odstopi od pogodbe, vendar v tem primeru izgubi pravico do sofinanciranja.

V primeru razdrtja pogodbe mora izvajalec naročniku dostaviti vso dokumentacijo, evidence in potrdila iz 10., 12. in 13. člena te pogodbe.

18. člen

V primeru, da pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

19. člen

Skrbnik pogodbe na strani izvajalca je\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

skrbnik pogodbe na strani naročnika je Vida Trilar, sekretarka.

Če se v času trajanja pogodbenega razmerja spremeni skrbnik pogodbe na strani ministrstva, le-to o tem z dopisom obvesti izvajalca.

20. člen

Pogodbeni stranki bosta vse morebitne spore, ki bi nastali ob izvajanju te pogodbe, reševali po mirni poti, sicer je za reševanje sporov pristojno sodišče v Ljubljani.

21. člen

Pogodba je sestavljena v štirih (4) enakih izvodih, od katerih prejme izvajalec enega (1), naročnik pa tri (3) izvode.

22. člen

Pogodba začne veljati, ko jo podpišeta obe pogodbeni stranki.

|  |  |
| --- | --- |
| **IZVAJALEC** | **NAROČNIK** |
|  |  |
|  | **Dr. Vinko Logaj** |
| (zastopnik) | **MINISTER** |
|  |  |
|  |  |
| (podpis) |  |
|  |  |
|  |  |
| Kraj: , dne | Ljubljana, dne \_\_\_\_\_\_\_\_\_\_\_\_\_\_\_\_\_\_\_\_\_\_ |